**রিও রিকো** হলো মেক্সিকোর তামাউলিপাস রাজ্যে অবস্থিত রিও গ্রান্দে নদীর তীরবর্তী একটি গ্রাম। এই গ্রামে **হরকন ট্র‍্যাক্ট** নামে ৪৬১-একর (১.৮৭ কিমি২) আয়তনের একটি সরু ভূখণ্ড (নদীতলদেশবর্তী ভূমিসহ) রয়েছে, যা ক্রমপরিবর্তনশীল নদীর উত্তরদিকে অবস্থিত ছিল। যার ফলে এই অংশটি মার্কিন যুক্তরাষ্ট্রের টেক্সাস অঙ্গরাজ্যের অংশ ছিল। কিন্তু ১৯০৬ সালে অননুমোদিতভাবে নদীর গতিপথ পরিবর্তন করা হলে অংশটি রাজ্যের মূল ভূখণ্ড থেক বিচ্ছিন্ন হয়ে যায়। এর ফলে রিও রিকো কার্যত একটি মেক্সিকান বসতিতে পরিণত হয় এবং ১৯৭০-এর সীমান্ত চুক্তি অনুসারে আন্তর্জাতিক সীমান্ত পুনর্নির্ধারিত হয় এবং ১৯৭৭ সাল থেকে কার্যকর হয়ে ক্ষুদ্র ভূখণ্ডসহ রিও রিকো গ্রামটি মেক্সিকোর অন্তর্ভুক্ত হয়।

ইতিহাস
------

১৮৪৫ সালে রিও গ্রান্দে নদীকে মেক্সিকো ও মার্কিন যুক্তরাষ্ট্রের টেক্সাস অঙ্গরাজ্যের সীমানা হিসেবে নির্ধারণ করা হয়। আঁকাবাঁকা নদীটিতে অনেক আঙ্গুলাকৃতির ভূখণ্ড ছিল, যা কার্যত প্রতিবেশী দেশের ভূখণ্ড দ্বারা প্রায় চারদিক থেকে ঘেরা ছিল। হরকন ট্র‍্যাক্ট নামের ৪১৩-একর (১.৬৭ কিমি২) আয়তনের ভূখণ্ডটিও অনুরূপভাবে রিও গ্রান্দে ও মেক্সিকো দ্বারা ঘেরা ছিল এবং সরু একটি অংশ উত্তর-পূর্বে টেক্সাসের মূল ভূখণ্ডের সাথে একে যুক্ত করেছিল। (নদীর আঁকাবাঁকা প্রকৃতির ফলে মেক্সিকো অংশেও এর বিপরীতে একটি ভূখণ্ড ছিল, যা দক্ষিণ-পশ্চিমে মেক্সিকোর মূল ভূখণ্ডের সাথে যুক্ত ছিল।)

১৯০৬ সালের জুলাই মাসে মার্কিন রিও গ্রান্দে ভূমি ও সেচ কোম্পানি সেচের জন্য নদীর পানি নিয়ন্ত্রণের উদ্দেশ্যে খাল খনন করা হয়, যার ফলে ভূখণ্ডটি বিচ্ছিন্ন হয়ে যায়। এই গতিপরিবর্তন অননুমোদিত হওয়ায় কোম্পানিকে আদালতের দ্বারস্থ করা হয় এবং তৎকালীন ১০,০০০ মার্কিন ডলার জরিমানা করা হয়। (বর্তমান হিসাবে প্রায় ২,৮০,০০০ মার্কিন ডলার)। গতিপথ বদলানোর পূর্বে কোম্পানির সীমানা নির্ধারক খুঁটি ব্যবহার আবশ্যক ছিল। তবে আন্তর্জাতিক আইন অনুসারে করা ১৮৮৪-এর সীমান্ত চুক্তি অনুযায়ী ভূখণ্ডটি যুক্তরাষ্ট্রের অংশ বলে স্বীকৃতি দেওয়া হয়। চুক্তি অনুসারে শুধু নদীর প্রাকৃতিক গতিপরিবর্তনেই দুই দেশের সীমান্ত পরিবর্তিত হবে।

কিন্তু নদীর গতিপথ পরিবর্তনের ফলে অশ্বখুরাকৃরতি হ্রদ গঠনের পরিবর্তে নদীর পুরনো ধারা শুকিয়ে যায়। উপরন্তু কোম্পানি কোনো সীমান্ত খুঁটি না বসানোয় অংশটি মেক্সিকান অংশের থেকে আলাদা করা সম্ভব হয় না। মার্কিন যুক্তরাষ্ট্রে অ্যালকোহলের নিষেধাজ্ঞার জন্য ১৯২০ ও ১৯৩০-এর দশকে ভূখণ্ডটি একটি রিসোর্ট গড়ে ওঠে এবং মদ ও জুয়ার আড্ডায় পরিণত হয়। ১৯২৯ সালে রিও রিকো নামের মেক্সিকান গ্রাম ওই ভূখণ্ডটির নিকটে গড়ে ওঠে এবং প্রতিবছর বন্যার পর রিও গ্রান্দের গতি পরিবর্তিত হওয়ায় মানববসতি ধীরে ধীরে ওই ভূখণ্ডের দিকে অগ্রসর হয়। গ্রামের অধিকাংশ অধিবাসী মেক্সিকান বংশোদ্ভূত হওয়ায় তারা মেক্সিকোর কর্তৃত্ব মেনে নেয় এবং উভয়পক্ষই অংশটি মেক্সিকোর বলে ধরে নিতে থাকে।

আরও প্রায় দশক পর এই অসঙ্গতি সকলের নজরে আসে। ১৯৭০-এর সীমান্ত চুক্তি অনুসারে আরও দুইটি বন্যা নিয়ন্ত্রণ প্রকল্পের পর হরকন ট্র‍্যাক্ট মেক্সিকোর অন্তর্ভুক্ত হয়। ১৯৭৩ সালে মার্কিন যুক্তরাষ্ট্র আনুষ্ঠানিকভাবে ভূখণ্ডটি মেক্সিকোর কাছে হস্তান্তর করে এবং মেক্সিকো সরকার আনুষ্ঠানিকভাবে একে তামাউলিপাস রাজ্যের অন্তর্ভুক্ত করে। ১৯৭৭ সালে আনুষ্ঠানিক হস্তান্তর অনুষ্ঠিত হয়। গ্রামের এক সাবেক বাসিন্দা ইমিগ্রেশন অ্যান্ড ন্যাচারালাইজেশন সার্ভিস অনুসারে প্রত্যর্পণের বিরুদ্ধে মামলা করলে অভিবাসন আপিল বিভাগ ঘোষণা দেয় যে, ১৯০৬ থেকে ১৯৭২ সালের মধ্যে রিও রিকোতে জন্মগ্রহণকারী যেকেউ জন্মসূত্রে মার্কিন যুক্তরাষ্ট্রের নাগরিকত্বের দাবি করতে পারবে। ফলস্বরূপ গ্রামের অধিকাংশ মানুষ মার্কিন যুক্তরাষ্ট্রে স্থানান্তরিত হয়।

আরও দেখুন
---------

* মার্কিন যুক্তরাষ্ট্রের ঐতিহাসিক অঞ্চল
* রিও গ্রান্দে সীমান্ত বিরোধ
* চামিজাল, টেক্সাস
* মার্কিন যুক্তরাষ্ট্রের সীমান্ত অনিয়ম
* নর্থওয়েস্ট অ্যাঙ্গেল
* পয়েন্ট রবার্টস, ওয়াশিংটন

তথ্যসূত্র
---------

### টীকা

1. 1 2 3 4 5  "The American Town Ceded to Mexico in 1970"। *কিউরিওসিটি সিস্টেম* (ইংরেজি ভাষায়)।
2. 1 2  Cook 1998, পৃ. 300
3. 1 2 3  ম্যাকডোনাল্ড, লরিয়ার বি (২০০৯)। "Rio Rico, Texas" (ইংরেজি ভাষায়)। হ্যান্ডবুক অব টেক্সাস। সংগ্রহের তারিখ ৩১ ডিসেম্বর ২০০৯।
4. 1 2  *Matter of Cantu* 17 Immigration & Naturalization Dec. 190, 190-91 (BIA, 1978)
5. ↑  কাস্তিলো, মারিয়ানো (২০ জুন ২০০৪)। "Border town's story has more twists than Rio Grande" (ইংরেজি ভাষায়)। রিও গ্রান্দে ভ্যালি ব্যুরো। ৭ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০০৯।
6. ↑  Miller 1985, পৃ. 13–21
7. ↑  *Matter of Cantu*, 17 Immigration & Naturalization Dec. 190, 194 (BIA 1978)("*Either the Government has established, ... that the respondent is an alien, or it has not; if it has not, it is not incumbent upon this Board to go the additional step of determining whether he is also a citizen. That determination can be left to some future date and some other process.*")
8. ↑  Rohter, Larry (২৬ সেপ্টেম্বর ১৯৮৭)। "South of Border Was Once North"। *দ্য নিউ ইয়র্ক টাইমস* (ইংরেজি ভাষায়)। সংগ্রহের তারিখ ডিসেম্বর ৩১, ২০০৯।

### গ্রন্থপঞ্জি

* Miller, Tom (১৯৮৫)। *On the border: portraits of America's southwestern frontier* (1985 সংস্করণ)। University of Arizona Press। আইএসবিএন 0-8165-0943-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  - Total pages: 226
* Cook, Scott (১৯৯৮)। *Mexican brick culture in the building of Texas, 1800s-1980s* (1998 সংস্করণ)। Texas A&M University Press। আইএসবিএন 0-89096-792-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  - Total pages: 338

বহিঃসংযোগ
---------

* Final Handover Documentation
* State Department Site Explaining 1970 Boundary Treaty
* মার্কিন ভৌগোলিক জরিপ ভূগোল তথ্য ব্যবস্থার নাম: Rio Rico, Texas